### Beslutning

Rolf Jepsen, Nicolai Madsen, Tine Frandsen, Casper Mathiasen og Bøje Nørgaard kunne tiltræde indstillingen i overensstemmelse med Magistratens anbefaling.

 Sonny Olsen tog forbehold med henblik på en nærmere drøftelse i byrådsgruppen.

 Leif Nilsson var forhindret i at deltage i udvalgets behandling af sagen.

Der indstilles kommunal kapitaltilførsel samt garanti til støttede lån til finansiering af renovering støttet af Landsbyggefonden.

### Resumé

Kalkærparken i [adresse] har i en årrække haft udfordringer med indeklimaproblemer, og derfor er der udarbejdet forslag til en Landsbyggefondsstøttet renovering af afdelingen.

 De støttede lån til renoveringen andrager ca. 88 mio. kr. og garantikravet vurderes at være ca. 70 %. Landsbyggefonden regaranterer 50 % af garantien.

 Der er ikke forventning om garantikrav til lån til ustøttede arbejder.

 Der ydes kapitaltilførsel til finansieringen. Kommunens andel, der udgør 300.000 kr., foreslås finansieret fra et eksisterende engangsbudget hos Teknik og Miljø til kapitaltilførsler.

### Indstilling

At 1)    byrådet godkender projektet og garanterer samtidig i nødvendigt omfang for lånene.

 At 2)    byrådet godkender ustøttede arbejder på ca. 11 mio. kr. Der optages lån på ca. 6,3 mio.kr.

 At 3)    byrådet godkender kapitaltilførsel til finansieringen, hvor kommunens andel (20%) udgør 300.000 kr.

 At 4)    byrådet giver Teknik og Miljø bemyndigelse til at regulere den endelige anskaffelsessum og medfølgende garantier på op til 20 % som følge af fx indekseringer og mindre projekttilpasninger.

### Sagens forløb

29-09-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 03-10-2016 Magistraten
Fremsendes til [adresse] med bemærkning, at Magistraten i mødet den 3. oktober 2016 anbefaler, at byrådet tiltræder Magistratsafdelingen for Teknik og Miljøs indstilling af den 9. september 2016.
 12-10-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 12. oktober 2016.
 24-10-2016 Teknisk Udvalg
Rolf Jepsen, Nicolai Madsen, Tine Frandsen, Casper Mathiasen og Bøje Nørgaard kunne tiltræde indstillingen i overensstemmelse med Magistratens anbefaling.

 Sonny Olsen tog forbehold med henblik på en nærmere drøftelse i byrådsgruppen.

 Leif Nilsson var forhindret i at deltage i udvalgets behandling af sagen.